דאָס קאָזשעניצער שנײדער´ל

ביִן איך מיר אַ שנײדער´ל אַ גוּטער,

כ´נעה פֿאַר´ן קאָזשעניִצער רבי´ן אַ פֿוּטער;

איִך נעם אַרױס דיִ גוּטע װאַטע

אוּן לעג אַרײן אַנ´אַלטע שמאַטע.

טראַ לאַ לאַ לאַ.

ביִן איך מיר אַ שנײדער´ל, ס´איז מיִר גוּט,

לעב איִך זיך צופֿריִדען אוּן בערוּהט;

מיִט´ן פֿאָדעם אוּן מיִט דער נאָדעל

לעב איִך מיר אָב בכּבוד גדול.

טראַ לאַ לאַ לאַ.

ביִן איך מיר אַ שנײדער´ל אַ גוּטער,

נעה איִך מיִר פֿאַר´ן קאָזשעניִצער רבי´ן אַ פֿוּטער;

איִך דרעה אַ הם אַהער, אַיִך דרעה איִהם אַ אַהיִן

אוּן גנב´ע אַראָב אַנ´אַנדערטהאַלבען אַרשין.

טראַ לאַ לאַ לאַ.

דער בגד איִז שױן גאַנץ פֿאַרטיג,

טראָג איִך איִהם אָב שעהן אוּן אַרטיג:

ער נעמט איהם קעהרען, ער נעמט איהם דרעהען

אוּן הײסט מיִר אַ קנעפּעל איִבערצוּנעהען.

טראַ לאַ לאַ לאַ.

ער זאָגט, אַז דער בגד איִז נישט גוּט,

אוּן צאַפּט פֿוּן מיִר אױס דאָס בלוּט;

דער בגד איִז גוּט װיִ דיִ װעלט,

ער װיִל מיִר ניִשט בעצאָהלען קײן גראָשען געלט ...

טראַ לאַ לאַ לאַ.